57. ΝΟΜΟΣ υπ’ αριθ. 201 της 14/18 Οκτ. 1975 (ΦΕΚ Α’ 228) Περί ρυθμίσεως θεμάτων Νοσηλευτικού και ετέρων τινών κατηγοριών προσωπικού των Νοσηλευτικών Ιδρυμάτων. ΄Αρθρ. 1.-1.Οι κατά την έναρξιν της ισχύος του παρόντος υπηρετούντες υπάλληλοι εις Νοσηλευτικά Ιδρύματα του Ν.Δ. 2592/1953 (ανωτ. σελ. 111) οίτινες προήχθησαν κατά ένα βαθμόν βάσει των διατάξεων του Ν.Δ. 226/73 «περί βαθμολογικής καταστάσεως του Νοσηλευτικού και ετέρων τινών κατηγοριών προσωπικού του Υπουργείου Κοιν. Υπηρεσιών κ.λ.π.» (ανωτ. αριθ. 42) εντάσσονται εις ανάλογον προς τον συνολικόν χρόνον υπηρεσίας αυτών βαθμόν.  Η ένταξις ενεργείται εν τη Κατηγορία και Κλάδω εις ον ανήκει ο υπάλληλος και εις βαθμόν μέχρι του οποίου εξελίσσεται η θέσις δι’ αποφάσεως του αρμοδίου οργάνου μετά σύμφωνον γνώμην του οικείου Υπηρεσιακού Συμβουλίου, συμφώνως ταις κειμέναις διατάξεσι και πάντως ουχί εις βαθμόν ανώτερον του 6ου διά τους υπαλλήλους Α’ και Β’ Κατηγορίας ή του 9ου προκειμένου περί υπαλλήλων Γ’ Κατηγορίας. 2.Ως χρόνος υπηρεσίας διά την εφαρμογήν των διατάξεων της παρ. 1 του παρόντος άρθρου λαμβάνεται ο προβλεπόμενος υπό των διατάξεων του εδαφ. γ’ της παρ. 1 του άρθρ. 5 του Ν.Δ. 226/73 εφαρμοζομένων εν προκειμένω και των διατάξεων του άρθρ. 4 του Ν.Δ. 287/1974 «περί ρυθμίσεως θεμάτων τινών Προσωπικού του Δημοσίου, των Νομικών Προσώπων Δημοσίου Δικαίου κ.λ.π.» (τόμ. 2Α σελ. 316, 701). 3.Ως εισαγωγικός βαθμός διά την κατά τ’ ανωτέρω ένταξιν πρακτικής νοσοκόμου, άρρενος νοσοκόμου, τραυματιοφορέως και φύλακος ασθενών λογίζεται ο 10ος. ΄Αρθρ. 2.-1.Εις άπαν το προσωπικόν των Νοσηλευτικών Ιδρυμάτων Ν.Δ. 2592/53 χορηγείται από 1.9.1975 διά του παρόντος ειδικόν νοσοκομειακόν επίδομα εξ 20% επί του βασικού μισθού, εξαιρέσει του ιατρικού προσωπικού, του προσωπικού των Σταθμών και Κέντρων Αιμοδοσίας ως και των Παθολογοανατομικών Εργαστηρίων. 2.Εις το προσωπικόν, το επί σχέσει εργασίας Ιδιωτικού Δικαίου, αμειβόμενον κατά βαθμολογικήν αντιστοιχίαν προς τους πολιτικούς δημοσίους υπαλλήλους, των Νοσηλευτικών Ιδρυμάτων Ν.Δ. 2592/53, πλην των ιατρών και οδοντιάτρων, καταβάλλεται, διά παρεχομένην νυκτερινήν εργασίαν ή εργασίαν κατά τας Κυριακάς και εξαιρεσίμους ημέρας, αποζημίωσις υπολογιζομένη κατά τας ισχυούσας επί τούτου διατάξεις της Εργατικής Νομοθεσίας.  Η αποζημίωσις αύτη καταβάλλεται και εις το μόνιμον τακτικόν προσωπικόν των ιδίων ως άνω ιδρυμάτων, κατά τας διατάξεις του εδαφ. γ’ της παρ. 3 του άρθρ. 5 του Ν.Δ. 4548/66 (τόμ. 2Α σελ. 384, 28) καθοριζομένη δι’ αποφάσεως του επί των Κοινωνικών Υπηρεσιών Υπουργού, τη ητιολογημένη προτάσει του Διοικητικού Συμβουλίου εκάστου Ιδρύματος. 34.Β.β.56 Προσωπικό Νοσηλευτικών Ιδρυμάτων Προσωπικό Νοσηλευτικών Ιδρυμάτων 34.Β.β.57-58 3.Από 1ης Ιαν. 1976 εις το απασχολούμενον προσωπικόν των Νοσηλευτικών Ιδρυμάτων Ν.Δ. 2592/53 επί οκτάωρον ημερησίως καταβάλλεται αμοιβή διά μίαν ώραν ημερησίως υπολογιζομένη κατά τας διατάξεις του εδαφ. γ’ της παρ. 3 του άρθρ. 5 του Ν.Δ. 4548/66 και από 1.1.1977 αμοιβή διά δύο ώρας ημερησίως. 4.Αι διατάξεις του παρόντος άρθρου έχουν ανάλογον εφαρμογήν και επί του προσωπικού των παντός είδους Νοσηλευτικών Ιδρυμάτων Δημοσίου ή Ιδιωτικού Δικαίου, μη υπαγομένων εις τας διατάξεις του Ν.Δ. 2592/53, αι μεν των παρ. 1 και 2 από 1ης Οκτ. 1975, αι δε της 3 τοιαύτης αφ’ ης εν αυτή ειδικώτερον ορίζεται, της παρ. 2 του άρθρ. 3 του Νόμ. 4504/66 (τόμ. 153 σελ. 364, 03) μή εφαρμοζομένης εν προκειμένω. ΄Αρθρ. 3.-Καταργείται αφ’ ης ίσχυσεν η παρ. 3 του άρθρ. 9 του Νόμ. 39/1975 και επανατίθενται εν ισχύϊ αι διατάξεις της παρ. 3 του άρθρ. 11 του Νόμ. 3796/1957 «περί διαβαθμίσεως κ.λ.π. προσωπικού». ΄Αρθρ. 4.-Η ισχύς του παρόντος Νόμου, άρχεται όπου δεν ορίζηται άλλως, από της δημοσιεύσεώς του διά της Εφημερίδος της Κυβερνήσεως.

[Source: greek_legal_code_raptarchis | Tokens: 3284]